Man van Brits stabiel ná rooftog | Netwerk24
’n Vrou is Vrydagoggend in Bramley, Johannesburg, gekaap, doodgeskiet en uit haar motor geslinger toe sy by ’n verkeerslig stilgehou het.
2 mans vinnig vas nadat toeriste by Stormsrivier besteel is
Twee mans is vinnig vasgetrek nadat Europese toeriste by ’n vulstasie in die Stormsrivier-gebied in die Oos-Kaap besteel is.
Zander op Louis se hakke by Sun City
Louis Oosthuizen gee steeds die pas aan halfpad deur die tweede ronde van Nedbank-uitdaagtoernooi by Sun City.
‘Hane gunstelinge om WB in 2023 te wen’
Engeland moes “berge versit” het om Shaun Edwards by sy nasionale rugbyspan betrokke te kry, maar die feit dat Frankryk nou sy dienste bekom het, gaan die Hane die gunstelinge maak om in 2023 die Wêreldbeker op tuisbodem te wen.
‘Captain America’ sal nie terughou teen Ernie-hulle
Patrick Reed se vurige, mededingende geaardheid het al menige gholf-aanhangers verkeerd opgevryf.
Vakbonde glo vas dit is die Suid-Afrikaanse Lugdiens (SAL) se skuld dat vlugte gekanselleer is – nie omdat hulle staak nie.
Jan Taks steek regshoof finaal in die pad
Die Suid-Afrikaanse Inkomstediens (SAID) het Refiloe Mokoena, voorheen sy regshoof, finaal in die pad gesteek.
Solidariteit het Vrydag bevestig sy lede neem nie deel aan die staking wat tans sake by die Suid-Afrikaanse Lugdiens (SAL) lamlê nie.
kykNET se Karen Meiring ’n vrou met planne
kykNET (DStv-kanaal 144) is Vrydag 20 jaar oud en vir meer as die helfte van die kanaal se bestaan hou Karen Meiring die leisels vas – eers as M-Net: hoof van Afrikaanse kanale en later as direkteur van M-Net: kykNET-kanale.
Bobby lê al 2 dae in waakeenheid
Die Afrikaanse sanger Bobby van Jaarsveld is in die intensiewesorgeenheid in die Wits Donald Gordon-hospitaal in Johannesburg opgeneem.
Maak wangbene só meer prominent
Carlize Knoesen is die afgelope Sondag deur Hannon Bothma op die kykNET-program Glam Guru mooigemaak.
Man van Brits stabiel ná rooftog
Deur Werner Beukes 05 November 2019 12:01
“Die koeël sit in sy sinusholte vas.”
So sê dr. Willem du Plessis, ’n algemene praktisyn van Brits in Noordwes en pa van Stephan, wat Maandag in die gesig geskiet is toe hy toevallig verby ’n gewapende rooftog buite die poskantoor in Mabeskraal gery het.
Die 35-jarige Stephan, ook ’n inwoner van Brits wat ’n koelkamer- en lugversorgingonderneming bedryf, was omstreeks 11:00 met sy bakkie op pad om opmetings vir die installering van ’n koelkamer te gaan doen toe ’n voortvlugtende rower ’n skoot in sy rigting aftrek en hom in die gesig tref.
Stephan du Plessis Foto: Facebook
Vyf mans wat in twee bakkies gery het, het veiligheidswagte wat kontant vervoer by die poskantoor in Mabeskraal oorrompel. Die rowers het met ’n onbekende bedrag geld gevlug toe een van hulle op Stephan geskiet het.
“Stephan is eers by die Unitas-hospitaal gestabiliseer voordat hy na die Steve Biko- Akademiese Hospitaal oorgeplaas is. Hy het nie ’n mediese fonds nie. Hy is stabiel en ontvang sorg van ’n hoë gehalte,” sê Du Plessis.
Volgens Du Plessis sal sy seun beslis ’n rekonstruksie aan sy neus moet ondergaan. “Die mond-, neus- en kaakspesialis gaan hom vandag ondersoek, maar daar is nog baie swelling.
Netwerk24 het vroeër berig dat Stephan meer as 20 km na die Rietfontein-kliniek in Mabalstad gery het om hulp te soek nadat hy geskiet is. Stephan het Du Plessis gebel en by die kliniek ’n WhatsApp-boodskap met sy ligging aan hom gestuur voordat hy sy bewussyn verloor het. Hy is deur paramedici gestabiliseer en per lugambulans na die Unitas-hospitaal in Centurion geneem.
Volgens kapt. Sam Tselanyane, polisiewoordvoerder, is niemand nog in verband met die gewapende roof in hegtenis geneem nie. “Die polisie soek na ’n groenkleurige Ford Bantam-bakkie en ’n wit Toyota Hilux wat in die rooftog gebruik is,” sê Tselanyane.
Niemand anders is beseer nie. Klagte van gewapende roof en poging tot moord word deur die polisie ondersoek.
Meer oor: Dr. Willem Du Plessis | Brits | Misdaad | Rooftog | Skiet | Stephan Du Plessis
Man ry 20 km na kliniek ná rowers hom in gesig skiet
Gewilde dam by Brits nou misdaadnes, sê polisie
Uyinene-moord: Oud-poswerker 3 keer lewenslank gevonnis
Coligny-2 op borgtog vrygelaat